Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: szóló 1990. évi C. törvény (a továbbiakban: Htv.) 1. §
Paragraph Index: 286

(1) bekezdésének rendelkezése, amelynek értelmében: „E törvény felhatalmazása és rendelkezései szerint a települési (községi, városi, fõvárosi és kerületi) önkormányzat képviselõ-testülete (a továbbiakban: önkormányzat) rendelettel az illetékességi területén helyi adókat (a továbbiakban: adót) vezethet be.” Ez az alapja a határozatban elbírált ügyben megalkotott helyi kommunális adóról szóló önkormányzati rendeletnek is. A vizsgált és elbírált ügyben a képviselõnek az általa (is) megalkotott kommunális adó fizetési kötelezettséget megállapító rendeleten alapuló, a helyi önkormányzattal (azaz saját képviselõ-testületével) szemben fennálló köztartozása van. Ezt a köztartozást minõsítette az Ör. 4. § (4) bekezdése olyannak, amelyre tekintettel az érintettek mindaddig nem részesülhetnek képviselõi tiszteletdíjban és természetbeni juttatásban, ameddig e köztartozásuk fennáll. Álláspontom szerint az Ör. idézett rendelkezése alkotmányjogi érvekkel alátámasztható: ehhez azonban túl kell 2003/74. szám terjeszkedni a Pttv. szabályain és fel kell menni az Alkotmány rendelkezésig. Ez utóbbiak közül itt különösen a következõk irányadók: „A választópolgárok a helyi önkormányzást az általuk választott képviselõ-testület útján ... gyakorolják” [Alkotmány 44. § (1) bekezdés]. „ ... A helyi önkormányzás a választópolgárok közösségét érintõ helyi közügyek önálló, demokratikus intézése, a helyi közhatalomnak a lakosság érdekében való gyakorlása” (Alkotmány 42. §). Nyilvánvaló, hogy fontos helyi közügynek minõsül az, miként alakulnak a helyi önkormányzatok adóbevételei, amelyek feltételezik a „helyi közösségek kezdeményezõkészségét, áldozatvállalását” (Htv. preambuluma) is. A gazdasági önállóság egyik eszköze a helyi adók rendszere (Htv. preambuluma), „a helyi adó kizárólag az azt megállapító önkormányzat bevételét képezi ...” [Htv.

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes